জাহিদা খান (ভারতীয় রাজনীতিবিদ)

চৌধুরী জাহিদা খান ( : হুসেন; ৮ মার্চ ১৯৬৮) হলেন ভারতীয় জাতীয় কংগ্রেসের একজন রাজনীতিবিদ, যিনি পূর্বে রাজস্থানের শিক্ষা প্রতিমন্ত্রী হিসেবে দায়িত্ব পালন করেছিলেন। তিনি কামান বিধানসভা কেন্দ্র থেকে রাজস্থান বিধানসভার প্রাক্তন সদস্য। তিনি প্রথমে ২০০৮ সালে নির্বাচিত হন এবং পরে ২০১৮ সালে পুনরায় নির্বাচিত হন। ২০১১ সালের অক্টোবরে তিনি সর্বভারতীয় মহিলা কংগ্রেসের সাধারণ সম্পাদক নিযুক্ত হন।

 প্রাথমিক জীবন 
জাহিদা ১৯৬৮ সালের ৮ই মার্চ তৈয়ব হুসেনের ঘরে জন্মগ্রহণ করেন। তাঁর দুই ভাইয়ের নাম জাকির হুসেন এবং ফজল হুসেন। তাঁর বাবা পাঞ্জাব, রাজস্থান এবং হরিয়ানা এই তিন রাজ্যের পরিষদীয় মন্ত্রী এবং বিধানসভার সদস্য ছিলেন। তিনি হরিয়ানার গুরুগ্রাম এবং ফরিদাবাদ থেকে লোকসভার সংসদ সদস্য হিসেবেও দায়িত্ব পালন করেছিলেন। জাহিদার বাবা রাজস্থানের কামান আসনের পূর্ববর্তী বিধানসভাতেও নির্বাচিত ছিলেন।

 ব্যক্তিগত 
জাহিদার সাথে জলিস খানের বিয়ে হয়েছে।

 বিতর্ক 

 ২০২৩ সালের ক্ষমতা বিরোধী বিক্ষোভ 
২০২৩ সালের রাজস্থান বিধানসভা নির্বাচনের প্রাক্কালে জাহিরাকে কেন্দ্র করে ঘটা বিভিন্ন ঘটনা দৃষ্টি আকর্ষণ করেছিল। ভরতপুরে এমনই একটি ঘটনা ঘটেছিল, যেখানে জাহিদা খানের স্বামী, এআইসিসির সংখ্যালঘু নেতা জলিস খান এবং সেইসঙ্গে নাদিম জাভেদ জনসাধারণের প্রতিক্রিয়া সংগ্রহের জন্য পরিদর্শন করছিলেন। তবে, তাঁদের এই সফর দীগ জেলার পাহাড়ি থানা এলাকার গ্রামবাসীদের তীব্র বিরোধিতার মুখোমুখি হয়েছিল।

বিশেষ করে পাহাড়ি তিলকপুরী গ্রামের গ্রামবাসীরা, জলিস খানের গাড়ির সামনে তীব্র প্রতিবাদ জানায়। তীব্র অসন্তোষের সঙ্গে তারা গাড়িতে পাথর ছোঁড়ে। দীগ জেলার কামানেও একই রকম বিক্ষোভ দেখা যায়, যেখানে স্থানীয়রা জাহিদা খানের বিরুদ্ধে প্রতিবাদ করে, রাজস্থান সরকারের প্রতিমন্ত্রী হিসেবে তাঁর মেয়াদের প্রতি অসন্তোষ প্রকাশ করে। এই বিক্ষোভ চলাকালীন, জলিস খান জনসাধারণের ক্ষোভের মুখোমুখি হন, ক্রমবর্ধমান উত্তেজনার কারণে দ্রুত স্থানত্যাগের প্রয়োজন হয়। লোকেরা গাড়িটিকে ধাওয়া করে এবং জাহিদা খানের স্বামীর বিরুদ্ধে স্লোগান দেয়। এর ফলে পরিস্থিতি অস্থির হয়ে ওঠে এবং গাড়িতে পাথর ছোঁড়া হয়, যার ফলে গাড়ির পেছনের কাঁচ ক্ষতিগ্রস্ত হয়।

কংগ্রেস দলের পর্যবেক্ষক নাদিম জাভেদ কামান পরিদর্শন করলে আরও বিতর্কের সূত্রপাত হয়। শত শত গ্রামবাসী জড়ো হয়ে মন্ত্রী জাহিদা খানের বিরুদ্ধে একটি সমাবেশ করে, তাঁর প্রার্থীতার প্রতি তাদের অসম্মতি প্রকাশ করে। কেউ কেউ আসন্ন নির্বাচনে তাঁকে ভোট দিতে তাদের অনিচ্ছার কথা উল্লেখ করে এবং স্বজনপ্রীতির অভিযোগ নিয়ে উদ্বেগ প্রকাশ করে।

তাছাড়া, দিল্লির কামান বাসিন্দাদের মধ্যে অসন্তোষ দেখা দেয় যখন কংগ্রেস হাইকমাণ্ডের একটি সভায় মন্ত্রী জাহিদা খানের যোগদানের খবর প্রকাশিত হয়। বাসিন্দারা এআইসিসি অফিসে জড়ো হন, তাঁর বিরুদ্ধে তাদের অভিযোগের কথা উল্লেখ ক'রে প্ল্যাকার্ড হাতে জাহিদা খানকে আসন্ন নির্বাচনে মনোনীত না করার দাবি জানান।

এই ঘটনাগুলির ফলে জাহিদা খানের বিরুদ্ধে বিভিন্ন মহল থেকে আসা অসন্তোষ এবং বিরোধিতার কথা প্রকাশিত হয়, যার ফলে ২০২৩ সালের রাজস্থান বিধানসভা নির্বাচনে তাঁর প্রার্থীতার বিরুদ্ধে জনসাধারণের বিক্ষোভ এবং বিরোধিতা দেখা দেয়। জাহিদা তার পরেও ভারতীয় জাতীয় কংগ্রেসের টিকিট পেয়েছিলেন এবং ২০২৩ সালের বিধানসভা নির্বাচনে প্রতিদ্বন্দ্বিতা করেছিলেন।

২০২৩ সালের ৩রা ডিসেম্বর তারিখে, তিনি ভারতীয় জনতা পার্টির প্রতিনিধিত্বকারী প্রার্থী নওক্ষম চৌধুরীর কাছে পরাজিত হন, এবং স্বতন্ত্র প্রার্থী মুখতিয়ার আহমেদের পরে তৃতীয় স্থান অর্জন করেন। তাঁর নির্বাচনী পরাজয়ের কারণ হিসেবে তাঁর প্রার্থিতার বিরুদ্ধে সৃষ্ট প্রতিবাদ এবং সরকারবিরোধী মনোভাব বা প্রতিষ্ঠানবিরোধী জনমতকে দায়ী করা হয়েছে।

 তথ্যসূত্র 

 বহিঃসংযোগ 




বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:রাজস্থানের ভারতীয় জাতীয় কংগ্রেসের রাজনীতিবিদ
বিষয়শ্রেণী:রাজস্থান বিধানসভার সদস্য ২০১৮-২০২৩
বিষয়শ্রেণী:১৯৬৮-এ জন্ম
বিষয়শ্রেণী:রাজস্থান বিধানসভার সদস্য ২০০৮-২০১৩
বিষয়শ্রেণী:জীবিত ব্যক্তি